CELEX: 52015PC0514
Language: el
Date: 2015-10-14
Title: Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του μηχανισμού ευελιξίας για άμεσα δημοσιονομικά μέτρα στο πλαίσιο του Ευρωπαϊκού Προγράμματος Δράσης για τη Μετανάστευση

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 14.10.2015
            COM(2015) 514 final
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            σχετικά με την κινητοποίηση του μηχανισμού ευελιξίας για άμεσα δημοσιονομικά μέτρα στο πλαίσιο του Ευρωπαϊκού Προγράμματος Δράσης για τη Μετανάστευση
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               Ο κανονισμός (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020
                  1
                επιτρέπει την κινητοποίηση του μηχανισμού ευελιξίας για τη χρηματοδότηση σαφώς προσδιορισμένων δαπανών οι οποίες δεν θα μπορούσαν να χρηματοδοτηθούν στο πλαίσιο των διαθέσιμων ανώτατων ορίων για έναν ή περισσοτέρους τομείς του πολυετούς δημοσιονομικού πλαισίου.
            
            
               Σύμφωνα με το άρθρο 11 του κανονισμού αριθ. 1311/2013 του Συμβουλίου και με το σημείο 12 της διοργανικής συμφωνίας της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  2
               , μετά την εξέταση όλων των δυνατοτήτων ανακατανομής πιστώσεων και την εξάντληση κάθε αδιάθετου περιθωρίου στο πλαίσιο του τομέα δαπανών «Ασφάλεια και Ιθαγένεια» (τομέας 3), η Επιτροπή προτείνει την κινητοποίηση του μηχανισμού ευελιξίας, για τον οποίο το ανώτατο όριο του ετήσιου διαθέσιμου ποσού ανέρχεται σε 471 εκατ. ευρώ (τιμές του 2011). 
            
            
               Η κινητοποίηση αφορά ποσό 1 504,0 εκατ. ευρώ, πέραν του ανώτατου ορίου του τομέα 3 του πολυετούς δημοσιονομικού πλαισίου, και προορίζεται να χρηματοδοτήσει τη στήριξη των μέτρων διαχείρισης της προσφυγικής κρίσης. Στο ανωτέρω ποσό περιλαμβάνεται ποσό ύψους 123 966 698 ευρώ, σχετικά με το οποίο η Επιτροπή είχε υποβάλει πρόταση για κινητοποίηση του μηχανισμού ευελιξίας για τον ίδιο σκοπό· η εν λόγω πρόταση συνόδευε το αρχικό σχέδιο προϋπολογισμού του 2016
                  3
                και έχει πλέον καταργηθεί και αντικατασταθεί από την παρούσα πρόταση.
            
            
               Σύμφωνα με το άρθρο 11 παράγραφος 2 του κανονισμού αριθ. 1311/2013 του Συμβουλίου, το ποσό που προτείνεται να κινητοποιηθεί για το οικονομικό έτος 2016 χρησιμοποιεί ετήσια ποσά που δεν χρησιμοποιήθηκαν κατά τα προηγούμενα έτη του μηχανισμού ευελιξίας (2014 και 2015).
            
            
               Οι πιστώσεις πληρωμών που αντιστοιχούν στην προτεινόμενη κινητοποίηση του μηχανισμού ευελιξίας έχουν υπολογιστεί βάσει των κανόνων που ισχύουν για την προχρηματοδότηση, την εκκαθάριση των προχρηματοδοτήσεων και τις τελικές πληρωμές για τα διάφορα είδη μέτρων που πρόκειται να χρηματοδοτηθούν, και παρουσιάζονται στον κατωτέρω πίνακα:
            
            
               (σε εκατομμύρια ευρώ, σε τρέχουσες τιμές)
            
            
                     
                        Έτος
                     
                  
                  
                     
                        Πιστώσεις πληρωμών που συνδέονται με την κινητοποίηση του μηχανισμού ευελιξίας για μέτρα διαχείρισης της προσφυγικής κρίσης το 2016
                     
                  
               
                     
                        2016
                     
                  
                  
                     
                        710,0
                     
                  
               
                     
                        2017
                     
                  
                  
                     
                        652,9
                     
                  
               
                     
                        2018
                     
                  
                  
                     
                        82,7
                     
                  
               
                     
                        2019
                     
                  
                  
                     
                        58,5
                     
                  
               
                     
                        Σύνολο
                     
                  
                  
                     
                        1 504,0
                     
                  
               
               Πρόταση
            
            
               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            
            
               σχετικά με την κινητοποίηση του μηχανισμού ευελιξίας για άμεσα δημοσιονομικά μέτρα στο πλαίσιο του Ευρωπαϊκού Προγράμματος Δράσης για τη Μετανάστευση
            
            
               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τη διοργανική συμφωνία της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  4
               , και ιδίως το σημείο 12 τρίτη παράγραφος,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα: 
            
            
               (1)Με το άρθρο 11 του κανονισμού αριθ. 1311/2013 (ΕΕ, Ευρατόμ) του Συμβουλίου
                  5
                θεσπίστηκε μηχανισμός ευελιξίας μέχρι το ποσό των 471 εκατ. ευρώ (τιμές 2011) ανά έτος.
            
            
               (2)Λόγω των επειγουσών αναγκών για τη διαχείριση της προσφυγικής κρίσης, είναι αναγκαία η κινητοποίηση σημαντικών συμπληρωματικών πιστώσεων για τη χρηματοδότηση της πολιτικής για τη μετανάστευση και τις εσωτερικές υποθέσεις.
            
            
               (3)Μετά την εξέταση όλων των δυνατοτήτων ανακατανομής πιστώσεων εντός του ανώτατου ορίου δαπανών του τομέα «Ασφάλεια και Ιθαγένεια» (τομέας 3), είναι σκόπιμη η κινητοποίηση 1 504,0 εκατ. ευρώ από τον μηχανισμό ευελιξίας για τη χρηματοδότηση μέτρων στον τομέα της μετανάστευσης. Χρησιμοποιούνται τα μη χρησιμοποιηθέντα ετήσια ποσά που είναι διαθέσιμα για τους μηχανισμούς ευελιξίας των προηγούμενων ετών (2014 και 2015).
            
         
         
            
               (4)Οι πιστώσεις πληρωμών που αντιστοιχούν στην προτεινόμενη κινητοποίηση του μηχανισμού ευελιξίας θα πρέπει να κατανεμηθούν σε περισσότερα οικονομικά έτη (710,0 εκατ. ευρώ το 2016, 652,9 εκατ. ευρώ το 2017, 82,7 εκατ. ευρώ το 2018 και 58,5 εκατ. ευρώ το 2019),
            
            
               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
            
               (1)Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2016, κινητοποιείται ο μηχανισμός ευελιξίας για την ενίσχυση των πιστώσεων ανάληψης υποχρεώσεων κατά 1 504,0 εκατ. ευρώ πάνω από το ανώτατο όριο δαπανών του τομέα «Ασφάλεια και Ιθαγένεια» (τομέας 3).
            
            
               Το εν λόγω ποσό χρησιμοποιείται για τη χρηματοδότηση μέτρων για τη διαχείριση της προσφυγικής κρίσης.
            
            
               (2)Οι πιστώσεις πληρωμών που αντιστοιχούν στην κινητοποίηση του μηχανισμού ευελιξίας έχουν ως εξής:
            
            
               α)710,0 εκατ. ευρώ το 2016·
            
            
               β)652,9 εκατ. ευρώ το 2017·
            
            
               γ)82,7 εκατ. ευρώ το 2018·
            
            
               δ)58,5 εκατ. ευρώ το 2019.
            
            
               Άρθρο 2
            
            
               Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
            
            
               Βρυξέλλες,
            
            
               
                  Για το Ευρωπαϊκό Κοινοβούλιο
                        Για το Συμβούλιο
               
               
                  Ο Πρόεδρος
                        Ο Πρόεδρος
               
            
         
         
            
                  
                     (1)
                  ΕΕ L 347 της 20.12.2013, σ. 884.
               
               
                  
                     (2)
                  ΕΕ C 373 της 20.12.2013, σ. 1.
               
               
                  
                     (3)
                  COM(2015) 238 της 27.5.2015.
               
               
                  
                     (4)
                  ΕΕ C 373 της 20.12.2013, σ. 1.
               
               
                  
                     (5)
                  Κανονισμός (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).